*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*154. számú előterjesztés*

Bátaszék Város Önkormányzata Képviselő-testületének 2016. június 29-én,

15,00 órakor megtartandó ülésére

*Az 594/1 hrsz önkormányzati tulajdonú ingatlan telekhatár rendezése*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető **Törvényességi ellenőrzést végezte:** -------------------**Tárgyalja:** PG Bizottság: 2016. 06.28. |

***Tisztelt Képviselő-testület!***

Az 594/1 hrsz önkormányzati tulajdonú ingatlanon fekszik a Kalász János Városi Sportcsarnok és a Cikádor Általános Iskola, Gimnázium és Alapfokú Művészeti Iskola több épülete.

2017. január 1. naptól kezdődően a Magyar Állam minden alapfokú intézmény működtetését átveszi. Ezzel a sportcsarnok is átadásra-átvételre kerülne, hiszen ugyanazon helyrajzi számú területen fekszik, mint az általános iskola.

Mint ismeretes, a sportcsarnokot nem csak iskolai programok kapcsán veszik igénybe, hanem több sportegyesületi szakosztály, illetve civil szervezet is használja. Az államtól független használat a sportcsarnok külön ingatlanon történő szerepeltetésével valósulhat meg.

# Áttekintésre került a Helyi Építési Szabályzat, illetve az országos településrendezési és építési követelményekről szóló *253/1997.(XII. 20.) Korm. rendelet*. A sportcsarnok a terület építési övezetbe való besorolása alapján – figyelemmel a beépítési és zöldfelületi mutatókra – az 1. melléklet szerinti telekhatár rendezéssel választható le.

# A telekhatár rendezésre vonatkozóan a szakhatósági állásfoglalást várhatóan Szekszárd Megyei Jogú Város Hatósági Igazgatóság Építésügyi Osztálya adja ki. Az osztály vezetőjével, valamint Bátaszéki Közös Önkormányzati Hivatal főépítészével is egyeztetésre került a megosztás módja.

***H a t á r o z a t i j a v a s l a t :***

**a*z 594/1 hrsz önkormányzati tulajdonú ingatlan telekhatár rendezésére***

Bátaszék Város Önkormányzatának Képviselő-testülete;

1. egyetért az 594/1 hrsz önkormányzati tulajdonú ingatlan telekhatár rendezésével annak érdekében, hogy a sportcsarnok épülete külön helyrajzi számmal rendelkezzen, egyben
2. felhatalmazza a város polgármesterét a telekhatár rendezéshez kapcsolódó dokumentáció elkészítésének megrendelésére és a telekalakítási engedélyezési eljárás kezdeményezésére.

*Határidő:* 2016. szeptember 15.

*Felelős*: Bozsolik Zoltán városüzemeltetési mb. irodavezető

 (az eljárás lebonyolításáért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

 irattár